B. Bugár, podpredseda NR SR: (2006-03-16):
J. Jaduš, poslanec: Ďakujem za slovo. Vážené kolegyne, kolegovia, dovoľte, aby som vás oboznámil s výsledkami oboch hlasovaní a prečítal vám zápisnice. Takže zápisnica o tajnom hlasovaní o návrhu na voľbu členov správnej  rady Ústavu pamäti národa, ktoré sa konalo 16. marca 2006 v opakovanej voľbe. Na tajné hlasovanie o návrhu na voľbu členov správnej rady Ústavu pamäti národa bolo vydaných a poslanci si osobne prevzali 113 hlasovacích lístkov, teda na voľbe bolo prítomných 113 poslancov. Po vykonaní tajného hlasovania overovatelia Národnej  rady Slovenskej republiky spočítali hlasy a zistili, že v tajnom hlasovaní o návrhu na voľbu členov správnej rady Ústavu pamäti národa 1 poslanec neodovzdal hlasovací lístok. Zo 112 odovzdaných hlasovacích lístkov bolo 5 neplatných a 107 platných. Podľa platných hlasovacích lístkov overovatelia zistili, že za pani Máriu Andrejčákovú hlasovalo za 50 poslancov, proti 23, zdržalo sa  34. Za Slavomíra Micháleka hlasovalo 28 poslancov, proti 38, zdržalo sa 41. Za Mariána Ševčíka hlasovalo 18 poslancov, 41 proti, 48 sa hlasovania zdržalo. Za pána Lászlóa Öllősa hlasovalo 74 poslancov, 15 hlasovali proti a 18 sa hlasovania zdržalo. Na voľbu členov správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena správnej rady Ústavu pamäti národa zvolený pán László Öllős. Nakoľko nebol zvolený potrebný počet členov správnej rady Ústavu pamäti národa v druhom kole hlasovania, vykoná sa nová voľba s novonavrhnutými kandidátmi. Ďakujem. A teraz mi dovoľte, aby som vás oboznámil s výsledkami hlasovania a zápisnicou o tajnom hlasovaní o návrhu na voľbu členov Rady Slovenskej televízie, ktorá sa konala 16. marca 2006 v opakovanej voľbe. Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 113 hlasovacích lístkov, teda na voľbe bolo prítomných 113 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie každý poslanec odovzdal hlasovací lístok. Zo 113 odovzdaných hlasovacích lístkov bolo 16 neplatných a 97 platných. Podľa platných hlasovacích lístkov overovatelia zistili, že za pani Máriu Biľovú hlasovalo 49 poslancov, proti 21, 27 sa hlasovania  zdržalo. Pani Oľga Feldeková za  32, proti 31, zdržalo sa 34. Pán Vladimír Gallo za 33, proti 27, zdržalo sa 37. Pán Ľubor Hallon hlasovalo za 32, proti 26, zdržalo sa 39. Pán Jozef Horváth 16 za, 35 proti, 46 sa zdržalo. Pán Andrej Hrnčiar 28 za, 26 proti, 43 sa zdržalo. Pani Naďa Lazarová 22 za, proti 27, 48 sa zdržalo. Pán Ondrej Sliacky 56 za, 17 proti, 24 sa zdržalo. Pán Alfréd Somogyi 47 za, 20 proti, 30 sa hlasovania zdržalo. Pán Ľudovít Števko za 25, proti 29, hlasovania sa zdržalo 43 poslancov. Na voľbu členov Rady Slovenskej televízie je potrebný súhlas nadpolovičnej väčšiny prítomných poslancov. Overovatelia  konštatujú, že v tajnom hlasovaní nebol za člena Rady Slovenskej televízie nikto zvolený. Nakoľko v druhom kole hlasovania nebol nikto zvolený do Rady Slovenskej televízie, vykoná sa nové kolo voľby. Ďakujem pekne za pozornosť.